2. ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาการที่สำคัญ

บริษัท ผลิตภัณฑ์อาหารกว้างไพศาล จำกัด (มหาชน) จดทะเบียนก่อตั้งเมื่อวันที่ 1 พฤศจิกายน
2522 ด้วยทุนจดทะเบียนเริ่มแรก 2 ล้านบาท โดยกลุ่มตระกูลโตทับเที่ยงประกอบธุรกิจผู้ผลิต
และจำหน่ายอาหารกระป๋อง ภายใต้เครื่องหมายการค้า “ปุ้มปุ้ย” และ “ปลายิ้ม” ได้แก่
ปลาซาร์ดีนในซอสมะเขือเทศ ,หอยลายอบกรอบ และปลาซาร์ดีนในซอสมะเขือเทศรสเผ็ด ฯลฯ

ในปี 2537 บริษัทได้จดทะเบียนแปรสภาพเป็นมหาชนจำกัด เมื่อวันที่ 17 ตุลาคม 2537
เป็นผลให้บริษัทฯ จะต้องปฏิบัติตามกฎหมายบริษัทมหาชน และเมื่อวันที่ 25 เมษายน 2543 บริษัทฯ
ได้เพิ่มทุนจดทะเบียนจากเดิมหุ้นสามัญจำนวน 13.5 ล้านหุ้น มูลค่าหุ้นละ 10.00 บาท จำนวนเงิน
135.00 ล้านบาทเป็นหุ้นสามัญจำนวน 19.0 ล้านหุ้น มูลค่าหุ้นละ 10.00 บาท จำนวนเงิน
190.00 ล้านบาท โดยจัดสรรหุ้นเพิ่มทุนให้แก่สถาบันการเงิน 17 ราย
เพื่อให้เป็นไปตามแผนการปรับโครงสร้างหนี้
และเป็นผลให้มีการเปลี่ยนแปลงสัดส่วนผู้ถือหุ้นแต่ไม่มีผลต่อพัฒนาการที่สำคัญเกี่ยวกับการเปลี่ยนแปลงอำนาจในการควบคุมบริษัท

(2) ภาพรวมการประกอบธุรกิจของบริษัท

ณ วันที่ 5 สิงหาคม 2546 บริษัท กว้างโฮลดิ้ง จำกัด ขอใช้สิทธิแปลงหุ้นกู้แปลงสภาพ 189,000
หน่วย จากหุ้นกู้ทั้งหมด จำนวน 205,844 หน่วย และหุ้นกู้ส่วนที่เหลือจำนวน 16,844 หน่วย
และบริษัท กว้างโฮลดิ้ง จำกัด ตกลงปลดหนี้ให้กับบริษัทฯ เป็นจำนวนเงิน 16.84 ล้านบาท
ซึ่งบริษัทฯ ได้บันทึกรายการดังกล่าวเป็นกำไรจากการปลดหนี้หุ้นกู้แปลงสภาพ

ตามรายงานการประชุมวิสามัญผู้ถือหุ้น ครั้งที่ 1/2546 ลงวันที่ 16 ตุลาคม 2546
ที่ประชุมมีมติเป็นเอกฉันท์และอนุมัติเรื่องการขอยกเว้นให้บริษัท กว้างโฮลดิ้ง จำกัด
ไม่ต้องทำคำเสนอซื้อหลักทรัพย์ทั้งหมดของบริษัทฯ ในกรณีที่บริษัท กว้างโฮลดิ้ง จำกัด
ใช้สิทธิแปลงสภาพหุ้นกู้ และอนุมัติให้บริษัท กว้างโฮลดิ้ง จำกัด ทำการแปลงหุ้นกู้แปลงสภาพ จำนวน
189,000 หน่วย (มูลค่าที่ตราไว้ หน่วยละ 1,000 บาท) เป็นหุ้นสามัญโดยใช้ราคาปิดเฉลี่ยของหุ้น
POMPUI 3 เดือนย้อนหลัง ก่อนวันใช้สิทธิแปลงสภาพที่มีส่วนลด 20% (“ ราคาตลาดที่มีส่วนลด 20%
”) หรือราคาที่ตราไว้ 10 บาท แล้วแต่ราคาใดจะสูงกว่า ซึ่งแนวทางในการคำนวณราคาดังกล่าว
เป็นแนวทางการคำนวณที่สำนักงาน ก.ล.ต ให้ความเห็นชอบแล้ว ซึ่งในวันที่ 16 ตุลาคม 2546
ราคาหุ้นอ้างอิงในการแปลงสภาพเท่ากับ 10.15 บาทต่อหน่วย ซึ่งเป็นราคาปิดเฉลี่ยของหุ้น 3
เดือนย้อนหลังที่มีส่วนลด 20% ซึ่งมีราคาที่สูงกว่าราคาที่ตราไว้

จากการแปลงหุ้นกู้แปลงสภาพ เป็นหุ้นสามัญทำให้บริษัทฯ มีหุ้นสามัญเพิ่มขึ้นจำนวน 18.62 ล้านหุ้น
(มูลค่าที่ตราไว้หุ้นละ 10 บาท) คิดเป็นมูลค่าทุนจดทะเบียน 186.20 ล้านบาท
ซึ่งถือครองโดยบริษัท กว้างโฮลดิ้ง จำกัด และทำให้บริษัทฯ
มีทุนจดทะเบียนที่ชำระแล้วทั้งหมดจำนวน 37.62 ล้านหุ้น เป็นจำนวนเงิน 376.20 ล้านบาท
ซึ่งบริษัทฯ ได้ทำการจดทะเบียนเพิ่มทุนชำระแล้วกับกระทวงพาณิชย์เมื่อวันที่ 4 พฤศจิกายน 2546

+------------------------+----------+----------------------------------+
| บริษัท                   | ลักษณะ    | นโยบายการแบ่งการดำเนินงานของบริษัท   |
|                        |          |                                  |
|                        | ค        |                                  |
|                        | วามสัมพันธ์ |                                  |
+------------------------+----------+----------------------------------+
| บมจ.                   | -        | เป็น                              |
| ผลิตภัณฑ์อาหารกว้างไพศาล   |          | ผู้ผลิตอาหารทะเลบรรจุกระป๋องพร้อมบริโภค |
+------------------------+----------+----------------------------------+

(3) โครงสร้างรายได้

+------------------+----------------+-----------+----------+----------+
| ส                | ดำเนินการโดย    | %         | ปี 2546   | ปี 2547   |
| ายผลิตภัณฑ์/กลุ่มธุรกิจ |                | การถือห    | รายได้    |          |
|                  |                | ุ้นของบริษัทฯ |          | รายได้    |
+------------------+----------------+-----------+----------+----------+
| ผ                | บมจ.           | 100       | 728,097  | 806,951  |
| ลิตและจำหน่ายอาหาร | ผลิตภัณฑ์อาหาร    |           |          |          |
| ทะเลบรรจุกระป๋อง   | กว้างไพศาล      |           |          |          |
+------------------+----------------+-----------+----------+----------+

(4) เป้าหมายการดำเนินธุรกิจ

เป้าหมายในการดำเนินการธุรกิจของบริษัทฯ ผู้บริหารของบริษัทฯ
ได้มุ่งหวังว่าภายในระยะเวลาต่อจากนี้ บริษัทฯ
จะพยายามเพิ่มส่วนแบ่งทางการตลาดที่มีอยู่ในปัจจุบันเพิ่มขึ้น ในอัตราร้อยละ 5 เนื่องจาก
ขณะนี้ภาวะเศรษฐกิจ ยังมีปัจจัยเสี่ยง จากความไม่ชัดเจนของผู้บริโภค
ในขณะเดียวกันผู้บริหารได้กำหนดนโยบายพัฒนาเทคโนโลยีการผลิต โดยวิธีการดัดแปลงแก้ไข
และปรับปรุงกระบวนการผลิตเพื่อพยายามลดต้นทุนการผลิตให้ได้ไม่ต่ำกว่าร้อยละ 5 ในแต่ละปี

ความคืบหน้าของการดำเนินการตามเป้าหมายของบริษัทฯ ในปี ที่ผ่านมาบริษัทฯ
ยังไม่สามารถเพิ่มส่วนแบ่งทางการตลาดที่มีอยู่ในปัจจุบันให้ได้ ในอัตราร้อยละ 5
และลดต้นทุนการผลิตให้ได้ไม่ต่ำกว่าร้อยละ 5 ได้นั้น เป็นผลมาจากสภาวะการตลาด
โดยส่วนรวมยังชะลอการฟื้นตัวอยู่ มีปัจจัยหลายปัจจัยที่เป็นตัวแปรที่ทำให้เป้าหมายของบริษัทฯ
ผิดพลาด อาทิ เช่น การปรับขึ้นของราคาน้ำมัน ซึ่งส่งผลโดยตรงต่อผู้บริโภคชะลอการใช้จ่าย
และได้กระทบโดยตรงต่อราคาวัตถุดิบที่บริษัทฯ ใช้ในการผลิต